Domino, fratribus, Teuquardo presbitero. Ego, in Dei nomine, Aldeisus presbiter dono tibi aliquid de res meas que sunt site in pago Matisconense, in agro Salorniacense, in villa Sanciaco; et est unus curtilus indominicatus cum vinea et mansiones, exitu. Terminat ipse curtilus a mane vinea Maimbodi, quam et ipse Aldeisus donavit, a medio die via publica, a sero vinea Sancti Vincentii, a cercio terra Sancti Martini. Infra istas terminationes, totum ad integrum tibi dono et quicquid ad ipsum curtilum aspiciunt vel aspicere videntur: hec sunt campis, pratis, silvis, pomis, pascuis, aquis aquarumque decursibus, omnia et in omnibus, usque ad inquisitum tibi dono et facias quicquid volueris; si quis contradixerit auri libram componat. S. Aldeisi. S. Desiderii. S. Dotleno. S. Constabulo. S. Giraldo. S. Archimberto. S. Leutbolt. Hactum est hoc Rodulfo rege regnante.